Lepo je, da smo se zbrali k podelitvi Tischlerjeve nagrade. Sredi popoldneva smo se nekateri srečali že v Žrelcu na grobu Joška Tischlerja in mu tudi tam že izrazili hvaležen spomin. Tudi slovesnost današnjega večera je v tem znamenju. Spomin in hvaležnost sta potrebna za dobro delo v sedanjem trenutku in hkrati nadvse koristna sopotnika na poti v bodočnost.

Spoštovani gostje! Spoštovani nagrajenec!

V imenu obeh organizacij, ki danes podeljujeta 45. Tischlerjevo nagrado – Narodnega sveta koroških Slovencev in Krščanske kulturne zveze–, vas prav prisrčno pozdravljam. Veseli me, da ste se odzvali našemu vabilu in da lahko skupaj obhajamo ta večer.

Dovolite, da nekatere goste in ustanove še z imenom pozdravim in prosim, da **na koncu** vse obdarite **s skupnim** aplavzom. Med nami so:

za Urad Republike Slovenije za Slovence v zamejstvu in po svetu vodja sektorja za Slovence v zamejstvu **Rudi Merljak**,

generalni konzul Republike Slovenije v Celovcu **Anton Novak** s soprogo**,**

in med nami sta državna poslanka Zelenih **Olga Voglauer** ter prvi predsednik slovenske vlade, **Lojze Peterle.**

Moj pozdrav velja vsem predstavnikom uradov, šolskih, vzgojnih, izobraževalnih, gospodarskih in cerkvenih ustanov, predstavnikom političnih in kulturnih organizacij ter znanstvenih inštitutov, Mohorjeve družbe, Kluba koroških Slovencev v Ljubljani in v Mariboru ter zastopnikom slovenskih ustanov na Primorskem.

Pozdravljam vse dobitnike Tischlerjeve nagrade in vse navzoče člane Tischlerjeve družine,

v odsotnosti prisrčno pozdravljam tudi pobudnika Tischlerjeve nagrade, dipl. inž. Franca Kattniga, bivšega vodno Mohorjeve založbe in dr. Jankota Zerzerja,

prisrčen pozdrav tudi lavdatorju današnje slavnosti – Mag. Marjanu Pippu.

En poseben pozdrav velja tudi našemu Petru Tyranu, dolgoletnemu uredniku Hrvatskih Novin – ki je prišel čestitat Karliju iz daljne Gradiščanske.

Moj pozdrav velja predstavnikom medijev, ki se jim zahvaljujem za obisk in poročanje o današnji slovesnosti.

Prisrčno pozdravljam Moški pevski zbor Vinko Poljanec, zaradi svojega mehkega sounda eden mojih najljubših zborov, pod vodstvom Franca Starza. Ta zbor poje danes poje po osebni želji Karlija Smolleta, saj ga spominja na njegova otroška leta v Škocjanu. Prav lepo pozdravljeni!

Poseben pozdrav velja vsem sodelujočim na letošnjem govorniškem natečaju ter navzočim mentoricam in mentorjem.

V posebno čast in veselje pa mi je, da smem pozdraviti današnjega nagrajenca, Karla Smolleja, ki mu Narodni svet koroških Slovencev in Krščanska kulturna zveza danes podeljujeta 45. Tischlerjevo nagrado

**za dolgoletno politično delovanje na zvezni in deželni ravni, za izredne dosežke v prid slovenski narodni skupnosti na Koroškem**

Prisrčno pozdravljeni med nami tudi vsi prijatelji, sorodniki in sopotniki, ki ste nagrajenca podpirali pri njegovih nalogah in prizadevanjih.

**Dovolite mi tudi nekaj kratkih osebnih spominov**

O Karlu Smoletu smo v moji mladosti doma govorili spet in spet, v zvezi z Odrom Mladje, v zvezi z njegovo pesniško zbirko, ali pa, ko je skupaj pod okriljem salezijanca Franceta Cigana ustanovil KDZ (1964), tisto KDZ, kjer sem se tudi jaz šolal in bil leta 1966 predsednik političnega odseka. Smoletova generacija in tista pred njim je bila zlata generacija, saj so se pojavila na manjšinskem nebu tistih 10 do 15 let, pred vojno in med vojno, imena kot so Lipuš, Januš, Prunč, Oman in Karel Smole.

Smoleta sem pa videl prvič in zavestno v Škocjanu na farovškem skednju, kjer so dunajski študentje prirejali svoja poletna srečanja. To je moralo biti leta 1963/1964.

Posebno pa mi je ostalo v spominu leto 1965, ko je koroška ljudska stranka hotela na zelo pocenski način dobiti 3.000 glasov s strani Narodnega sveta. Šlo je za trinajsti mandat, ki ga Ljudska stranka nikakor ni mogla dobiti, manjkalo ji je pač 3.000 glasov.

Oče je tedaj bil predsednik Narodnega sveta in je zahteval bojni 13. mandat  mandat/Kampfmandat za Slovence. Ker pa Ljudska stranka ni za to nudila prav nič, niti 16-ega mandata v Deželnem zboru, se je Narodni svet odločil, da kandidira samostojno.

Tedaj, 1965, se je v volilni boj vključil Karel Smolle, ki je bil eden najbolj aktivnih.

Vedeti pa moramo, da Karl Smolle, po tedanjih zakonih še ni bil polnoleten. Bil je star 20 let.

Kljub temu ga je moj oče nek večer, ko je sam šel v Globasnico, je moj oče poslal mladoletnega Karla v Slovenji Plajberk delat propagando za Koroško Volilno Skupnost. Danes berem v Wikipediji, da je nastop Volilne skupnosti koštal velike stranke, kot so socialdemokrati in Ljudska stranka kar nekaj glasov, saj je Volilna skupnost, ki jo je vodil kot prvi kandidat Mirko Kumer iz Blata, p.d. Črčej, dobila 4.272 glasov. Proračun za plakate itd. je bil v današnji valuti nekaj manj kot revnih 3.000 evrov.

Moramo pa vedeti, da je Vestnik delal propagando **proti** Koroški volilni skupnosti in tudi Klub slovenskih študentov na Dunaju NI podprl samostojno gibaje Narodnega sveta.

Začetki samostojnega gibanja

Samo da zaključim to epizodo.

Ljudski stranki je 1965 zopet manjkalo 3.000 glasov, zopet ni dobila 13. mandat, danes jih pa ima 7. Volitve sem povezal s Smolletovim imenom, omenil sem jih pa tudi zato, da se spomnimo začetkov samostojnega političnega gibanja na Koroškem leta 1965!

Ker je Karli postal naš faran, sva se v življenju srečavala veliko (tudi v okviru KOČNE, član podpornik), vendar bi omenil leto 2010, ko sem postal njegov naslednik v okviru Narodnega sveta.

Tedaj je zaradi finančnih in drugih problemov hotel razpustiti Narodni in je ta današnja podelitev simbolično tudi akt sprave ????

Spoštovani gostje!

S tem, da ste se odzvali povabilu, izkažete čast nagrajencu in se skupaj z nami spominjate dr.-ja Joška Tischlerja, centralne osebnosti koroških Slovencev v naši novejši zgodovini.

Predajam besedo Janku Krištofu, da nam bolj podrobno predstavi lik dr. Tischlerja, Tischlerjevo nagrado in letošnji govorniški natečaj, ki ga razpisujemo ob podelitvi Tischlerjeve nagrade.

Kot presenečenje smem napovedati novi ženski zbor slovenskega prosvetnega društva KOČNA. Smolle je otroštvo preživel v Škocjanu, zato smo slišali po njegovi želji moški zbor Vinko Poljanec,

sedaj boste pa slišali zbor iz občine in fare, kjer živi sedaj, iz Sveč. Faro sem omeni tudi zato, ker so Smolletova tašča, njegova soproga Dr. Dragica Jelen in Dr. Almira Jelen vse pele - dolga leta - pri cerkvenem zboru v Svečah z dr. Antonom Feinigom pri orglah. Poseben akcent so Jelenove dame dale vedno pred polnočnico, kadar je zbor pel prelepe božične pesmi in so bile Jelenova dekleta med solisti (zdravniška dinastija).